
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 273 

31 Δεκεμβρίου 2011 


ΑΠΟΦΑΣΕΙΣ ΤΗΣ ΟΛΟΜΕΛΕ ΙΑΣ ΤΗΣ ΒΟΥΛΗΣ 

Αριθ. Πρωτ. 11559 
Αριθ. Διεκπ. 7627 

Τροποποίηση διατάξεων του Κανονισμού της Βουλής 
(Μέρος Β'). 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 103 (πρώην άρθρο 91) του Κανονισμού της 
Βουλής (Μέρος Β' - ΦΕΚ 51 Α'/10.4.97), όπως ισχύει, 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό) 

3. Την από 9 Δεκεμβρίου 2011 πρόταση του Προέδρου 
της Βουλής. 

4. Την από 13 Δεκεμβρίου 2011 έκθεση της επί του 
Κανονισμού της Βουλής Επιτροπής. 

5. Την κατά ΝΑ' συνεδρίαση της 15.12.2011 απόφαση της 
Ολομέλειας της Βουλής των Ελλήνων κατά την οποία 
ψηφίσθηκε η από 9 Δεκεμβρίου 2011 πρόταση του Προ¬ 
έδρου της Βουλής «Για την τροποποίηση διατάξεων του 
Κανονισμού της Βουλής (Μέρος Β')», παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Γ ια την τροποποίηση διατάξεων του Κανονισμού της 
Βουλής (Μέρος Β'). 

ΜΕΡΟΣ Β' 

ΚΕΦΑΛΑΙΟ Α' 

Σύστημα βαθμολογικής κατάταξης, υπηρεσιακών με¬ 
ταβολών και προαγωγών των υπαλλήλων της Βουλής - 
Κατάργηση θέσεων 

Άρθρο 1 

Βαθμολογική κλίμακα μονίμων υπαλλήλων 

Οι παράγραφοι 1 έως και 3 του άρθρου 44, όπως 
ισχύει, αντικαθίστανται ως ακολούθως και οι ισχύουσες 
παράγραφοι 4 και 5 αναριθμούνται σε 3 και 4: 


«1. Οι θέσεις όλων των κατηγοριών εκπαίδευσης, - 
Ανώτατης (ΠΕ ή ΤΕ), Δευτεροβάθμιας (ΔΕ) και Υπο¬ 
χρεωτικής (ΥΕ), - των μονίμων υπαλλήλων της Βουλής 
κατατάσσονται σε έξι (6) συνολικά βαθμούς, κατά φθί- 
νουσα σειρά, ως εξής: 

Α', Β', Γ', Δ', Ε', ΣΤ'. 

Όπου στον παρόντα Κανονισμό και στους κλάδους 
ΠΕ και ΤΕ των μονίμων υπαλλήλων της Βουλής, αναφέ- 
ρεται «με βαθμούς Δ'-Α'» νοείται «με βαθμούς ΣΤ'-Α'», 
όπου στους κλάδους ΔΕ αναφέρεται «με βαθμούς Δ'-Α'» 
νοείται «με βαθμούς ΣΤ'-Β'» και όπου στους κλάδους 
ΥΕ αναφέρεται «με βαθμούς Ε'-Β'» νοείται «με βαθμούς 
ΣΤ'-Γ'». 

Οι υπάλληλοι, που υπηρετούν κατά την έναρξη ισχύος 
του παρόντος κατατάσσονται αυτοδικαίως, με βάση 
το συνολικό χρόνο πραγματικής δημόσιας υπηρεσίας 
που έχουν διανύσει, όπως αυτή προσδιορίζεται στις 
παραγράφους 1 και 2 του άρθρου 28 του ν. 4024/2011 
(ΦΕΚ Α' 226/27.10.2011), στους βαθμούς της κατηγορίας 
που υπηρετούν με πράξη του Προϊσταμένου της Διεύ¬ 
θυνσης Ανθρώπινου Δυναμικού και Επιμορφώσεως, με 
ανάλογη εφαρμογή του άρθρου 28 του ν. 4024/2011 (ΦΕΚ 
Α' 226/27.10.2011) και του άρθρου 166Α του Κανονισμού 
της Βουλής. 

2. Εισαγωγικός βαθμός για όλες τις κατηγορίες εκ¬ 
παίδευσης προσωπικού είναι ο Βαθμός ΣΤ', με την επι¬ 
φύλαξη των διατάξεων της παραγράφου 4 του άρθρου 
6 του ν. 4024/2011 (ΦΕΚ 226 Α'/27.10.2011), όπως ισχύει 
κατά το χρόνο θέσης σε ισχύ του παρόντος, και κατα¬ 
ληκτικός είναι ο βαθμός Α' για την ΠΕ και ΤΕ κατηγορία, 
ο βαθμός Β' για τη ΔΕ κατηγορία και ο βαθμός Γ' για 
την ΥΕ κατηγορία. 

Με αποφάσεις του Προέδρου της Βουλής μετά από 
σύμφωνη γνώμη της Επιτροπής Κανονισμού της Βουλής, 
καθορίζονται οι όροι, οι προϋποθέσεις και η διαδικασία 
προαγωγών από βαθμό σε βαθμό.» 

Άρθρο 2 

Προσωπικό ιδιωτικού δικαίου 

Στο άρθρο 91, όπως ισχύει, προστίθενται νέες παρά¬ 
γραφοι 12 και 13 ως ακολούθως: 

«12. Οι υπάλληλοι της Βουλής με σχέση εργασίας 
ιδιωτικού δικαίου αορίστου χρόνου (πλήρους απασχο- 
λήσεως), που υπάγονται στις ρυθμίσεις του παρόντος 
Κανονισμού, κατατάσσονται σε βαθμούς, εφαρμοζομέ- 

νων αναλόγως των άρθρων 43, 44 και 88 του παρόντος, 
με πράξη που εκδίδει ο προϊστάμενος της Διεύθυνσης 
Ανθρώπινου Δυναμικού και Επιμορφώσεως, με ανάλογη 
εφαρμογή της παραγράφου 2 του άρθρου 166Α του 
Κανονισμού της Βουλής. 

Η κατάταξη γίνεται σε κατηγορία εκπαίδευσης, βαθμό 
και ειδικότητα αντίστοιχη κλάδου μονίμων υπαλλήλων 
της Βουλής, σύμφωνα με τα κατά περίπτωση προβλε- 
πόμενα στον παρόντα Κανονισμό. Για την κατάταξη 
λαμβάνονται υπόψη η σύμβαση πρόσληψης, ο χρόνος 
υπηρεσίας και τα τυπικά προσόντα. Στις περιπτώσεις 
που η ειδικότητα αυτή δεν προκύπτει αυτοδικαίως, η 
σχετική κατάταξη γίνεται με απόφαση του προανα- 
φερόμενου Προϊσταμένου κατόπιν σύμφωνης γνώμης 
του Υπηρεσιακού Συμβουλίου, ανάλογα με τις υπηρε¬ 
σιακές ανάγκες και την προϋπηρεσία του υπαλλήλου 
στη Βουλή. 

Ως χρόνος υπηρεσίας λαμβάνεται υπόψη ο συνολι¬ 
κός χρόνος της πραγματικής δημόσιας υπηρεσίας του 
υπαλλήλου, που έχει διανυθεί με σχέση εξαρτημένης 
εργασίας δημοσίου ή ιδιωτικού δικαίου στο Δημόσιο, 
σε Νομικά Πρόσωπα Δημοσίου Δικαίου, σε Οργανισμό 
Τοπικής Αυτοδιοίκησης πρώτου και δεύτερου βαθμού 
ή σε Νομικά Πρόσωπα Ιδιωτικού Δικαίου που ανήκουν 
στο Κράτος ή επιχορηγούνται τακτικώς, σύμφωνα με 
τις κείμενες διατάξεις, από κρατικούς πόρους κατά 
50% τουλάχιστον του ετήσιου προϋπολογισμού τους 
(περίπτωση η' παρ. 1 άρθρο 14 του ν. 2190/1994 (ΦΕΚ 
28 Α73.3.1994). 

Εξαιρούνται της κατατάξεως οι Επιστημονικοί Συ¬ 
νεργάτες και οι Ειδικοί Επιστημονικοί Συνεργάτες του 
Επιστημονικού Συμβουλίου της Βουλής και των Διευ¬ 
θύνσεων της Επιστημονικής Υπηρεσίας που διέπονται 
από τις ρυθμίσεις του Α' Μέρους (Κοινοβουλευτικό) του 
Κανονισμού της Βουλής και από τον Ειδικό Εσωτερικό 
Κανονισμό της Επιστημονικής Υπηρεσίας της Βουλής. 

Η σύμφωνα με τα ανωτέρω κατάταξη δεν μεταβάλ¬ 
λει με οποιονδήποτε τρόπο τη φύση της εργασιακής 
σχέσης των κατατασσομένων ως σχέσης εργασίας ιδι¬ 
ωτικού δικαίου αορίστου χρόνου. 

Οι διατάξεις της παραγράφου αυτής συμπληρώνο¬ 
νται και εξειδικεύονται με αποφάσεις του Προέδρου 
της Βουλής. 

13. Κατά τη διάρκεια της θητείας του υφιστάμενου 
Υπηρεσιακού Συμβουλίου, οι κρίσεις και των με σχέση 
εργασίας ιδιωτικού δικαίου αορίστου χρόνου υπαλλή¬ 
λων γίνονται υπό την παρούσα σύνθεσή του.» 

Άρθρο 3 

Θέσεις μετακλητών υπαλλήλων 

Στο άρθρο 41, όπως ισχύει, προστίθενται νέες παρά¬ 
γραφοι 8, 9 και 10 ως ακολούθως: 

«8. Όπου στον παρόντα Κανονισμό ή σε αποφάσεις 
Προέδρου της Βουλής για την ανωτέρω κατηγορία 
υπαλλήλων, αναφέρεται «βαθμός Α'» νοείται «βαθμός 
Γ'», όπου αναφέρεται «βαθμός Β'» νοείται «βαθμός Δ'», 
όπου αναφέρεται «βαθμός Γ'» νοείται «βαθμός Ε'» και 
όπου αναφέρεται «βαθμός Δ' και Ε'» νοείται «βαθμός 
ΣΤ'». 

Μπορεί να δίδεται ο βαθμός Α' ή Β' σε έναν από τους 
προβλεπόμενους στο παρόν άρθρο υπαλλήλους ανά 
Υπηρεσία ή Γραφείο, εφόσον πληρούνται οι προϋπο¬ 
θέσεις δημόσιας πραγματικής υπηρεσίας, σύμφωνα με 


το άρθρο 44 του Κανονισμού της Βουλής, όπως αυτό 
ισχύει από 1.11.2011. 

9. Οι ανωτέρω υπάλληλοι, που υπηρετούν κατά την 
έναρξη ισχύος του παρόντος και μέχρι τη λήξη της τρέ¬ 
χουσας κοινοβουλευτικής περιόδου, κατατάσσονται αυ¬ 
τοδικαίως στους βαθμούς της κατηγορίας που υπηρετούν 
με πράξη του Προϊσταμένου της Διεύθυνσης Ανθρώπινου 
Δυναμικού και Επιμορφώσεως, με ανάλογη εφαρμογή της 
παραγράφου 2 του άρθρου 166Α του Κανονισμού της 
Βουλής, σύμφωνα με τις αποδοχές, που προέκυπταν κατ’ 
αναλογία των Μ.Κ., που κατείχαν την 31.10.2011. 

10. Ο χρόνος που διανύθηκε σε αιρετή ή μετακλητή 
θέση δεν λογίζεται ότι διανύθηκε σε θέση προϊσταμένου 
οργανικής μονάδας επιπέδου Διεύθυνσης.» 

Άρθρο 4 

Αξιολόγηση - Υπηρεσιακές μεταβολές 

1. Η παράγραφος 1 του άρθρου 88, όπως ισχύει, τρο¬ 
ποποιείται ως εξής: 

Στο πρώτο εδάφιο απαλείφεται η φράση «τον απαι- 
τούμενο χρόνο προαγωγής από βαθμό σε βαθμό». 

Στο δεύτερο εδάφιο μετά τις λέξεις «με βαθμό Α'» 
προστίθενται οι λέξεις «ή Β'». 

Στο τέταρτο εδάφιο μετά τις λέξεις «προϊσταμένου 
Τμήματος» τίθενται οι λέξεις «με βαθμό Α' ή Β' ή Γ'», 
απαλειφομένου του υπολοίπου εδαφίου. 

Στο πέμπτο εδάφιο μετά τις λέξεις «με βαθμό Α'» 
προστίθενται οι λέξεις «ή Β' ή Γ'.» απαλειφομένου του 
υπολοίπου εδαφίου. 

Στο τέλος του έκτου εδαφίου τίθενται οι λέξεις «ή Β' 
ή Γ'.» και προστίθενται εδάφια, ως ακολούθως: 

«Ως Προϊστάμενοι Διευθύνσεων, Τμημάτων και αυ¬ 
τοτελών Γ ραφείων ή αντίστοιχου επιπέδου οργανικών 
μονάδων επιλέγονται ενιαία και υπάλληλοι με σχέση ερ¬ 
γασίας ιδιωτικού δικαίου αορίστου χρόνου, που πληρούν 
τις προϋποθέσεις του παρόντος άρθρου και ανήκουν 
στις ίδιες κατηγορίες, βαθμούς και ειδικότητες αντί¬ 
στοιχες κλάδων μονίμων υπαλλήλων της Βουλής, με 
αυτές που προβλέπονται στο άρθρο 93 του παρόντος 
Κανονισμού. Ως χρόνος υπηρεσίας των υπαλλήλων με 
σχέση εργασίας ιδιωτικού δικαίου αορίστου χρόνου δεν 
νοείται ο χρόνος που έχει ληφθεί υπόψη για μισθολο- 
γική ή άλλη εξέλιξη για ειδικούς λόγους, χωρίς να είναι 
χρόνος πραγματικής δημόσιας υπηρεσίας. 

Οι τοποθετηθέντες προϊστάμενοι υπηρεσιακών μονά¬ 
δων της Βουλής εξακολουθούν να ασκούν τα καθήκοντά 
τους επί τρεις (3) μήνες μετά τη λήξη της θητείας τους, 
εκτός αν έχει γίνει επανεπιλογή και τοποθέτησή τους 
ως νέου προϊσταμένου ή έχουν ανατεθεί σε αυτούς 
καθήκοντα αναπληρωτή προϊσταμένου με απόφαση 
του Προέδρου της Βουλής ή του Γενικού Γραμματέα 
της Βουλής.» 

2. Στους επιλέξιμους προς προαγωγή και μετάταξη 
κλάδους Στενογράφων των παραγράφων 2 και 4 του 
άρθρου 88, όπως ισχύει, περιλαμβάνεται και ο κλάδος 
ΤΕ16. 

3. Στο πρώτο εδάφιο της παραγράφου 6 του άρθρου 
88, όπως ισχύει, μετά τις λέξεις «υπαλλήλου Α' ή Β'» 
προστίθενται οι λέξεις «ή Γ'» και απαλείφονται οι λέξεις 
«τριών (3) έως έξι (6) μηνών». 

4. Οι παράγραφοι 1 και 2 του άρθρου 89, όπως ισχύει, 
αντικαθίστανται ως ακολούθως: 

«1. Στους υπαλλήλους της Βουλής, μόνιμους και με 
σχέση ιδιωτικού δικαίου, εφαρμόζεται σύστημα ετήσιας 
αξιολόγησης. 

2. Με αποφάσεις του Προέδρου της Βουλής και μετά 
από σύμφωνη γνώμη της Επιτροπής Κανονισμού της 
Βουλής καθορίζονται τα κριτήρια και η διαδικασία αξι¬ 
ολόγησης των τυπικών και ουσιαστικών προσόντων των 
υπαλλήλων, λαμβανομένων υπόψη των διατάξεων του 
άρθρου 7 του ν. 4024/2011 (ΦΕΚ Α' 226/27.10.2011) και 
των ιδιαιτεροτήτων των υπηρεσιών της Βουλής. Μέχρι 
την έκδοση της σχετικής αυτής απόφασης εφαρμόζε¬ 
ται το ισχύον μέχρι τις 31.10.2011 σύστημα αξιολόγησης. 
Σε κάθε περίπτωση που ομοιόβαθμοι υπάλληλοι αξιο¬ 
λογούνται με τον ίδιο ακριβώς βαθμό, ο αξιολογητής 
υποχρεούται να τους αξιολογήσει περαιτέρω και να 
τους κατατάξει, σε ξεχωριστό έντυπο, κατά φθίνουσα 
σειρά αξιολόγησης.» 

5. Στο πρώτο εδάφιο της παραγράφου 3 του άρθρου 
89, όπως ισχύει, μετά τη φράση «ως προς τους υπαλ¬ 
λήλους βαθμού» προστίθενται οι λέξεις « Γ' ή». 

Άρθρο 5 

Προϊστάμενοι οργανικών μονάδων 

1. Στην παράγραφο 1 του άρθρου 93, όπως ισχύει, 
η φράση «υπάλληλοι των κατηγοριών ΠΕ ή ΤΕ ή ΔΕ» 
αντικαθίσταται με τη φράση «υπάλληλοι της Βουλής 
των κατηγοριών ΠΕ ή ΤΕ ή ΔΕ ή ΥΕ». 

2. Στην παράγραφο 22 του άρθρου 93, όπως ισχύει, αντι¬ 
καθίστανται οι λέξεις «τουλάχιστον Β'» με τη λέξη «Γ'». 

3. Στην παράγραφο 26 του άρθρου 93, όπως ισχύει, 
μετά τη φράση «των υπηρετούντων στον οικείο κλάδο 
με βαθμό Β'» προστίθενται οι λέξεις «ή βαθμό Γ'». 

Άρθρο 6 

Συλλογικά όργανα 

1. Στην παράγραφο 2 του άρθρου 94, όπως ισχύει, μετά 
τις λέξεις «με βαθμό Α'» προστίθενται οι λέξεις «και σε 
περίπτωση ελλείψεως με βαθμό Β'». 

2. Το άρθρο 96, όπως ισχύει, τροποποιείται ως ακο¬ 
λούθως: 

1. Στο εδάφιο β της παραγράφου 1, περίπτωση β) μετά 
τις λέξεις «με βαθμό Α'» προστίθενται οι λέξεις «και σε 
περίπτωση ελλείψεως με βαθμό Β'.». 

2. Στο εδάφιο β της παραγράφου 1, περίπτωση γ) μετά 
τις λέξεις «με βαθμό Α'» προστίθενται οι λέξεις «ή Β' ή 
Γ'.» και το ακόλουθο εδάφιο «Οι κατά την έναρξη ισχύος 
του παρόντος αιρετοί εκπρόσωποι των εργαζομένων 
διατηρούν τη θέση τους στο Υπηρεσιακό Συμβούλιο για 
το υπόλοιπο χρονικό διάστημα της θητείας τους.» 

3. Στην παράγραφο 5 μετά τις λέξεις «με βαθμό Α'» 
προστίθενται οι λέξεις «και σε περίπτωση ελλείψεως 
με «βαθμό Β' ή Γ'». 

Άρθρο 7 

Κατάργηση θέσεων 

Το άρθρο 125 (πρώην 113), όπως ισχύει, αντικαθίσταται 
ως ακολούθως: 

«Από τις υφιστάμενες, κατά την έναρξη ισχύος του πα¬ 
ρόντος, κενές οργανικές θέσεις μονίμων υπαλλήλων της 
Βουλής καταργούνται διακόσιες πενήντα (250). Επίσης, 
καταργούνται πενήντα (50) υφιστάμενες κενές θέσεις 
υπαλλήλων με σχέση ιδιωτικού δικαίου υπαλλήλων της 
Βουλής. 


Η κατάργηση των προαναφερόμενων θέσεων διενερ- 
γείται με απόφαση του Προέδρου της Βουλής δημο¬ 
σιευόμενη στην Εφημερίδα της Κυβερνήσεως εντός 
έξι μηνών από τη δημοσίευση του παρόντος. Με την 
ίδια απόφαση καθορίζονται οι κλάδοι και οι ειδικότητες 
από τους οποίους καταργούνται οι προαναφερόμενες 
θέσεις, ή οι διατάξεις, οι οποίες προβλέπουν τις καταρ- 
γούμενες θέσεις. Στις καταργούμενες θέσεις ιδιωτικού 
δικαίου περιλαμβάνονται και θέσεις προβλεπόμενες 
από τους Ειδικούς Εσωτερικούς Κανονισμούς που εκ- 
δίδονται σύμφωνα με το άρθρο 106 του παρόντος Κα¬ 
νονισμού.» 

ΚΕΦΑΛΑΙΟ Β' 

ΑΠΟΔΟΧΕΣ 

Άρθρο 8 

1. Στο τέλος της παραγράφου 5 του άρθρου 100, όπως 
ισχύει, προστίθεται νέο εδάφιο ως ακολούθως: «Η πα¬ 
ράγραφος 2 του άρθρου 1 του ν. 4024/2011 (ΦΕΚ Α' 226/ 
27.10.2011) εφαρμόζεται αναλόγως.» 

2. Μετά την παράγραφο 6 του άρθρου 100, όπως ισχύ¬ 
ει, προστίθεται νέα παράγραφος 7 ως ακολούθως: 

«7. Σε περίπτωση νόμιμης αναπλήρωσης προϊσταμέ¬ 
νων οργανικών μονάδων των υπηρεσιών της Βουλής, 
το επίδομα θέσης της αντίστοιχης βαθμίδας, όπως 
ισχύει κάθε φορά, καταβάλλεται, σε κάθε περίπτωση, 
μόνον όταν ο αναπληρωτής προϊστάμενος έχει ορισθεί 
με απόφαση του Προέδρου ή του Γενικού Γραμματέα 
της Βουλής. Στις περιπτώσεις ανάθεσης καθηκόντων 
αναπλήρωσης Προϊσταμένου Γενικής Διεύθυνσης της 
Βουλής, η σχετική απόφαση του Προέδρου της Βουλής 
λαμβάνεται μετά από σύμφωνη γνώμη της Επιτροπής 
Κανονισμού της Βουλής. Το επίδομα θέσης δεν κατα¬ 
βάλλεται σε περίπτωση, που ο προϊστάμενος δεν ασκεί 
πλέον τα καθήκοντα του προϊσταμένου.» 

Άρθρο 9 

Κίνητρο Επίτευξης Στόχων Στήριξης 
του Κοινοβουλευτικού Έργου 

Η παράγραφος 1 του άρθρου 101, όπως ισχύει, αντι¬ 
καθίσταται ως ακολούθως: 

«1. Με τη λήξη των εργασιών κάθε Συνόδου της Βουλής 
και έχοντας υπόψη τις ιδιαιτερότητες των λειτουργιών 
της, χορηγείται, με απόφαση του Προέδρου της Βουλής, 
Κίνητρο Επίτευξης Στόχων Στήριξης του Κοινοβουλευτι- 
κού'Εργου στους με οποιονδήποτε τρόπο εργαζόμενους 
για την εξυπηρέτηση των εργασιών του Κοινοβουλί¬ 
ου, λαμβάνοντας υπόψη, μεταξύ άλλων, τον όγκο του 
κοινοβουλευτικού έργου, το ρυθμό διεκπεραίωσής του, 
την εξοικονόμηση πόρων κατά την εκτέλεση του προ¬ 
ϋπολογισμού της Βουλής. Οι ειδικότεροι όροι, το ύψος 
και ο τρόπος καταβολής του κινήτρου καθορίζονται με 
την ίδια απόφαση. 

Με απόφαση του Προέδρου της Βουλής εκδιδόμενης 
εντός τριών μηνών από την έναρξη των εργασιών της 
Συνόδου μπορεί να εξειδικεύονται τα ανωτέρω κριτήρια 
ή να προστίθενται νέα. Το ως άνω Κίνητρο Επίτευξης 
Στόχων Στήριξης του Κοινοβουλευτικού Έργου φορο¬ 
λογείται κατά τις διατάξεις της παραγράφου 1 του άρ¬ 
θρου 45 του ν. 2238/1994 (ΦΕΚ 151 Α'/ 16.9.1994), όπως 
εκάστοτε ισχύει.» 

Άρθρο 10 
Λοιπές διατάξεις 

1. Στο τέλος του άρθρου 116, όπως ισχύει, προστίθεται 
εδάφιο ως ακολούθως: 

«1. Η παράγραφος 5 του άρθρου 35 του ν. 4024/2011 (ΦΕΚ 
Α'226) εφαρμόζεται και για τη Βουλή μόνο στις περιπτώ¬ 
σεις μετάταξης σε άλλες υπηρεσίες εκτός Βουλής. 

Κατά τα λοιπά ισχύει, η απαγόρευση της παραγράφου 
3 του άρθρου 87 του παρόντος για μετάταξη υπαλλήλων 
προς τη Βουλή.» 

2. Στο πρώτο εδάφιο της παραγράφου 5 του άρθρου 
87, όπως ισχύει, μετά τον όρο «Ν.Π.Δ.Δ.» προστίθεται η 
φράση «ή Ν.Π.Ι.Δ. του άρθρου 14 του ν. 2190/1994 (ΦΕΚ 
28 Α73.3.1994)». 

3. Στο άρθρο 127, όπως ισχύει, προστίθεται νέα πα¬ 
ράγραφος 5 ως ακολούθως: 

«Οι διαπιστωτικές πράξεις που έχουν εκδοθεί κατ’ 
εφαρμογή της παραγράφου 19 του άρθρου 10 του 
ν.3863/2010 (ΦΕΚ Α' 115/15.7.2010) παραμένουν σε ισχύ.» 

Άρθρο 11 

Μεταβατικές διατάξεις 

1. Μετά την παράγραφο 27 του άρθρου 93, όπως ισχύει, 
προστίθεται νέα παράγραφος 28 ως ακολούθως: 

«28. Οι υπάλληλοι που, κατά την έναρξη ισχύος του 
παρόντος πληρούσαν τις προϋποθέσεις επιλογής σε 


θέση προϊσταμένου οργανικής μονάδας οποιουδήπο- 
τε επιπέδου, σύμφωνα με τις διατάξεις του παρόντος 
Κανονισμού, διατηρούν το δικαίωμα υποβολής υπο¬ 
ψηφιότητας για την πλήρωση των θέσεων αυτών για 
χρονικό διάστημα δύο (2) ετών από τη δημοσίευση του 
παρόντος, ανεξάρτητα από το βαθμό στον οποίο κα¬ 
τατάσσονται.» 

2. Μετά το άρθρο 170Β, όπως ισχύει, προστίθεται νέο 
άρθρο 170Γ, με το ακόλουθο περιεχόμενο: 

«Άρθρο 170Γ 

Οι διατάξεις του άρθρου 29 του ν. 4024/2011 (ΦΕΚ 
Α' 226/27.10.2011) εφαρμόζονται αναλόγως και στους 
υπαλλήλους της Βουλής.» 

Άρθρο 12 
Έναρξη ισχύος 

Η ισχύς των διατάξεων της παρούσας, αρχίζει από 
την 1η Νοεμβρίου 2011. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 21 Δεκεμβρίου 2011 

Ο ΠΡΟΕΔΡΟΣ ΤΗΣ ΒΟΥΛΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

